Annau ni naw yup n rau;
Shatgawk de Nu jau-jau shang,
Manap lusha shi lajang;
Nhtoi htoi hte kan hkru sai,
Annau ni g'loi n kyet ai;
Wa kaw si na mung Nu tsang,
Chye na dik ai Wa kyang;
Galoi mung Nu shi grau g'law,
Wa sha ra ai shat nbaw;
Wa a ra mung Nu hkan ya,
Sim'ni ga chyu shi shaga;
Annau ni marai jahku ting,
Nu kaning rai woi mazing;
Ya ngai Ma lahkawng lu yu,
Pai hkra pyi n lu shamu;
Nu a lahkam ngai n dep,
Moi a lahkam ngai n lep;
Kanu lahkawng lu nngai,
Shan yan a shingran hkrai hkrai.
Shanglawt Tsing
16/5/2012
kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn unk